Elsnig

Elsnig je sakska gmejna na sewjerowuchodźe Sewjerosakskeho wokrjesa.

 Geografija 
mini|left|Powětrowy wobraz Elsniga z lěta 2015
Elsnig nadeńdźe so wosrjedź łobjowych łučinow při zapadnym (lěwym) brjoze Łobja a starych promjenjach rěki. Zwjazkowa dróha 182 a něhdyša železniska čara Pretzsch–Torhow přeprěkujetej Elsnig kaž tež gmejnske dźěle Neiden, Waldsiedlung a Vogelgesang. Susodnej měsće stej Torhow něhdźe wósom kilometrow do juhowuchoda a Domič něhdźe pjeć kilometrow sewjerozapadnje. Gmejna leži při wuchodnej kromje přirodneho parka Dübenska hola.

 Gmejnske dźěle 
 Elsnig
 Döbern
 Drebligar
 Mockritz Neiden
 Polbitz
 Vogelgesang
 Waldsiedlung

 Stawizny 
mini|left|Cyrkej w Elsnigu
Pućowc je so prěni raz hižo w lěće 965 pisomnje jako Olsnic naspomnił. Wjesne mjeno pochadźa wot serbskeho słowa wólša. 1378 přepodachu sakscy kurwjerchojo wjesku ze wšěmi prawami a sudnistwomaj klóštrej Buch.originalne wopismo SHStA Drježdźany: 10001, Ältere Urkunden, čo. 4251. Jako ćišć pola Schöttgena, Codex Diplomaticus Monasterii Buch, jako čo. 200. 

Wjeska podsteješe wot 1551 zarjadnistwu Torhowskeho hamta, wot 1816 Torhowskeho wokrjesa, wot 1994 wokrjesa Torhow-Woseč a wot lěta 2008 Sewjerosakskeho wokrjesa.

 Zajimawostki 
 cyrkwje w Elsnigu a gmejnskich dźělach
 Přirodny park Dübenska hola

 Wotkazy 



 Žórła 

Kategorija:Sydlišćo w Sewjerosakskim wokrjesu
Kategorija:Gmejna w Sakskej
Kategorija:Prěnje naspomnjenje 965